ddrg/super_eurlex huggingface dataset:
28.

Tässä yhteydessä on otettava huomioon asetuksen (EY) N:o 45/2001 27 artiklan 1 kohta. Sen mukaan Euroopan tietosuojavaltuutetun on tarkastettava ennakolta ne käsittelyt, joihin saattaa liittyä erityisiä rekisteröityjen oikeuksiin ja vapauksiin liittyviä vaaroja käsittelyjen luonteen, laajuuden tai tarkoitusten vuoksi. Asetuksen 27 artiklan 2 kohdassa on luettelo käsittelyistä, joihin liittyy edellä tarkoitetun kaltaisia riskejä; niiden joukossa mainitaan terveyteen liittyvien henkilötietojen käsittely 27 artiklan 2 kohdan a alakohta. Siltä osin kuin mikrotiedot voivat olla terveyteen liittyviä henkilötietoja, niiden käsittely edellyttää Euroopan tietosuojavaltuutetun suorittamaa ennakkotarkastusta. Jos tällainen käsittely on jo aloitettu, ennakkotarkastus voidaan myös suorittaa jälkikäteen.
FI Euroopan unionin virallinen lehti C 277/18

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY 3 artiklan 2 kohdan mukainen Alankomaiden kuningaskunnan talousministerin tiedonanto

(2007/C 277/12)

Talousministeri ilmoittaa vastaanottaneensa lupahakemuksen hiilivetyjen etsimiseksi lohkolla P3, jonka sijainti ilmenee kaivosasetuksen (Mijnbouwregeling, Stcrt. 2002, N:o 245) liitteessä 3 olevasta kartasta.

Talousministeri pyytää otsikossa mainitun direktiivin ja kaivoslain (Mijnbouwwet, Stb. 2002, N:o 542) 15 pykälän mukaisesti jättämään kilpailevia lupahakemuksia, jotka koskevat hiilivetyjen etsintää Alankomaiden mannerjalustan lohkolla P3.

Luvan myöntämisvaltuudet on annettu talousministerille. Edellä mainitun direktiivin 5 artiklan 1 ja 2 kohdassa sekä 6 artiklan 2 kohdassa mainitut perusteet, edellytykset ja vaatimukset on otettu huomioon kaivoslaissa (Stb. 2002, N:o 542).

Hakemukset voi jättää 13 viikon ajan tämän tiedonannon julkaisemisesta Euroopan unionin virallisessa lehdessä seuraavaan osoitteeseen: De Minister van Economische Zaken, ter attentie van J.C. De Groot, Directeur Energiemarkt, ALP/562, Postbus 20101, 2500 EC Den Haag, Nederland.

Määräajan päättymisen jälkeen jätettyjä hakemuksia ei oteta huomioon.

Lupahakemuksia koskevat päätökset tehdään 12 kuukauden kuluessa määräajan päättymisestä.

Lisätietoja saa puhelimitse seuraavasta numerosta: (31-70) 379 77 62 (yhteyshenkilö: E.J. Hoppel).
6.

Neuvoa-antava komitea on komission kanssa samaa mieltä siitä, että Universalilla on sulautuman jälkeen koordinoimattomien vaikutusten perusteella hyvin todennäköisesti mahdollisuus ja kannustin verkkosovellusten angloamerikkalaisten mekanisointioikeuksien hintojen nostamiseen. Neuvoa-antava komitea on samaa mieltä siitä, että sulautuma herättää vakavia epäilyjä verkko-oikeuksien (jotka koostuvat verkkosovellusten mekanisointi- ja esitysoikeuksista) markkinoiden suhteen sekä Euroopan talousalueella että Itävallassa, Tšekissä, Saksassa, Puolassa ja Yhdistyneessä kuningaskunnassa.
1.

Neuvoa-antava komitea on komission kanssa samaa mieltä siitä, että ilmoitettu toimenpide muodostaa asetuksen (ETY) N:o 4064/89 3 artiklan 1 kohdan b alakohdassa tarkoitetun keskittymän ja että sillä on yhteisönlaajuinen ulottuvuus.
FI Euroopan unionin virallinen lehti C 251/2

Viisumien vastavuoroisuutta koskeva Latvian tasavallan ilmoitus (1)

(2005/C 251/03)

Latvian tasavallan pysyvä edustusto Euroopan unionissa esittää kunnioittavan tervehdyksensä Euroopan unionin neuvoston pääsihteeristölle ja haluaa ilmoittaa Euroopan unionin neuvostolle seuraavaa.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 mukaisesti Latvia otti yksipuolisesti käyttöön viisumivapauden Nicaraguan tasavallan kansalaisten osalta tullessaan Euroopan unionin jäsenvaltioksi.

Latvia ilmoittaa neuvostolle ja komissiolle, että vaikka Nicaraguan tasavalta soveltaa viisumivapautta Latvian tasavallan kansalaisiin, näitä vaaditaan ostamaan turistikortti (tourism card) Nicaraguan tasavaltaan saapuessaan. Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta vastavuoroisuusmekanismin osalta annetun neuvoston asetuksen (EY) N:o 851/2005 johdanto-osan 4 kappaleen huomioon ottaen tämän tilanteen ei voida katsoa vastaavan täydellistä vastavuoroisuutta.

Ottaen huomioon edellä mainitut näkökohdat sekä solidaarisuusmekanismi, josta säädetään asetuksessa (EY) N:o 539/2001 ja asetuksen (EY) N:o 539/2001 muuttamisesta annetussa asetuksessa (EY) N:o 851/2005 täydelliseen vastavuoroisuuteen pääsemiseksi kaikkien jäsenvaltioiden osalta, Latvia katsoo, että on toteutettava asianmukaisia toimenpiteitä sen varmistamiseksi, että kaikki EU:n kansalaiset voivat saapua Nicaraguan tasavallan alueelle yhtäläisin edellytyksin.

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
FI Euroopan unionin virallinen lehti C 251/8

Viisumien vastavuoroisuutta koskeva Liettuan tasavallan ilmoitus (1)

(2005/C 251/12)

Liettuan tasavallan ulkoasiainministeriö esittää kunnioittavat tervehdyksensä Euroopan unionin neuvostolle ja Euroopan komissiolle ja ilmoittaa luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta vastavuoroisuusmekanismin osalta 2. kesäkuuta 2005 annetun neuvoston asetuksen (EY) N:o 851/2005 2 artiklaan viitaten, että seuraavat asetuksen (EY) N:o 539/2001 liitteessä II mainitut kolmannet maat vaativat Liettuan tasavallan kansalaisilta viisumin:

1. Australia

2. Brunei

3. Kanada

4. Amerikan yhdysvallat

5. Brasilia (Liettuan tasavalta on allekirjoittanut Brasilian kanssa kahdenvälisen sopimuksen viisumivapaudesta, joka ei ole tullut voimaan (Liettuan tasavallan diplomaattinen nootti (EY) N:o 4005/2003, päivätty 19.8.2003) — Brasilialta ei ole saatu virallista ilmoitusta).

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
5.

Ehdotuksella täydennetään ja vahvistetaan asetusta (EY) N:o 1073/1999, neuvoston asetusta (EY) N:o 515/97 ja neuvoston asetusta (EY) N:o 1798/2003, ja monilta osin se sisältää aiemman lainsäädännön rinnakkaissäännöksiä. Tältä osin on syytä panna merkille seuraavat huomautukset: a) Neuvoston asetuksen (EY) N:o 515/97 37 artiklan 4 kohtaa, joka koskee henkilötietojen suojan valvontaa, olisi muutettava ehdotukseen tehtävällä lisäsäännöksellä sen seikan huomioon ottamiseksi, että Euroopan tietosuojavaltuutettu on nyt nimitetty. Tämän vuoksi myös 37 artiklaa olisi tarkasteltava uudelleen kokonaisuudessaan, jotta voitaisiin säätää tarkoituksenmukaisemmasta ja tehokkaammasta valvontaviranomaisten välisestä valvonta- ja yhteistyöjärjestelmästä. Vastaavanlaista järjestelmää olisi syytä harkita tai kehittää myös ehdotettuun asetukseen. b) Asetuksen (EY) N:o 515/97 43 artiklan nojalla perustettu komitea, jonka tehtäviä on laajennettu kattamaan ehdotuksen soveltamisala, aiheuttaa tiettyjä ongelmia, jotka olisi ratkaistava ainakin käsiteltävänä olevan ehdotuksen osalta. Mahdollisesti tässä yhteydessä voitaisiin myös muuttaa edelleen asetusta (EY) N:o 515/97. Asetuksen englanninkielisestä toisinnosta on pääteltävissä, että komitean tilapäinen kokoonpano käsittäisi sekä 43 artiklan 1 kohdassa tarkoitetut edustajat että tietosuojavaltuutetut. Olisi selkeytettävä ranskankielisen toisinnon tavoin että tilapäinen kokoonpano käsittää kunkin jäsenvaltion kansallisesta valvontaviranomaisestaan tai kansallisista valvontaviranomaisistaan nimittämät edustajat. Joka tapauksessa Euroopan tietosuojavaltuutettu olisi myös nimenomaisesti mainittava.
Keskittymiä käsittelevän neuvoa-antavan komitean 115. kokouksessaan 22. tammikuuta 2002 antama lausunto asiaan COMP/M.2283 - Schneider/Legrand liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 086 , 06/04/2004 s. 0016 - 0016



Keskittymiä käsittelevän neuvoa-antavan komitean 115. kokouksessaan 22. tammikuuta 2002 antama lausunto asiaan COMP/M.2283 - Schneider/Legrand liittyvästä alustavasta päätösluonnoksesta (2004/C 86/09) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että sulautuma-asetuksen 8 artiklan 4 kohdan edellytykset täyttyvät. 2. Neuvoa-antavan komitean enemmistö on komission kanssa samaa mieltä siitä, että tehokkaan kilpailun palauttaminen edellyttää sitä, että Schneiderin on luovuttava merkittävästä omistusosuudestaan Legrand'ssa. Komitean enemmistö hyväksyy myös päätösluonnoksen määritelmän "vähäpätöisestä omistusosuudesta". Eräs vähemmistö ei ole samaa mieltä suhteellisuussyistä, ja toinen vähemmistö ei ota kantaa komission käyttämiin menetelmiin kynnysten määrittämisessä. 3. Neuvoa-antavan komitean enemmistö on komission kanssa samaa mieltä siitä, että Schneider ei voi erottautua täysin Wiremoldista, Ortronicsista ja Arnould'sta ja että kaikki Legrand'n osakkeet on myytävä kerralla. Vähemmistö ei ole samaa mieltä. 4. Neuvoa-antava komitea jakaa komission mielipiteen siitä, että Schneider saa valita vapaasti, miten ero Legrand'sta toteutetaan. 5. Neuvoa-antava komitea on komission kanssa samaa mieltä siitä määräajasta, joka asetettiin Schneiderille Legrand'sta eroamisen toteuttamiselle, toisin sanoen Schneiderin on joko tehtävä luovutussopimus tai julkaistava julkinen tarjous yhdeksän kuukauden kuluessa 8 artiklan 4 kohdan perusteella tehdyn päätöksen tekemisestä taikka toimitsijamiehen on tehtävä sama kolmen kuukauden lisäajassa. 6. Neuvoa-antava komitea pyytää komissiota ottamaan huomioon kaikki keskustelussa käsitellyt kohdat. 7. Neuvoa-antava komitea pyytää lausuntonsa julkaisemista.
Keskittymiä käsittelevän neuvoa-antavan komitean 111a kokouksessaan 15. heinäkuuta 2002 antama lausunto asiaan COMP/M.2698 - Promatech/Sulzer Textil - liittyvästä päätösluonnoksesta (ETA:n kannalta merkityksellinen teksti)



Virallinen lehti nro C 067 , 17/03/2004 s. 0015 - 0015



Keskittymiä käsittelevän neuvoa-antavan komitean 111a kokouksessaan 15. heinäkuuta 2002 antama lausunto asiaan COMP/M.2698 - Promatech/Sulzer Textil - liittyvästä päätösluonnoksesta (2004/C 67/09) (ETA:n kannalta merkityksellinen teksti) 1. Neuvoa-antava komitea on samaa mieltä komission kanssa siitä, että ilmoitettu keskittymä muodostaa sulautuma-asetuksen 22 artiklan 3 kohdan mukaisen keskittymän, mikä johtaa tämän asetuksen 6 artiklan 1 kohdan c alakohdan ja 22 artiklan 4 kohdan sekä ETA-sopimuksen 57 artiklan mukaiseen menettelyyn. 2. Neuvoa-antava komitea on samaa mieltä komission kanssa siitä, että tarttujakutomakoneille on tuotemarkkinat, ja jättää avoimeksi sen, kuuluvatko positiiviset ja negatiiviset tarttujakutomakoneet eri tuotemarkkinoille. 3. Neuvoa-antava komitea on samaa mieltä komission kanssa siitä, että tarttujakutomakoneiden (tai negatiivisten tarttujakutomakoneiden) merkitykselliset maantieteelliset markkinat ovat Länsi-Eurooppa, ts. ETA:n jäsenvaltiot ja Sveitsi. 4. Neuvoa-antava komitea on samaa mieltä komission kanssa siitä, että ilmoitettu keskittymä luo määräävän aseman tai vahvistaa sitä tarttujakutomakoneiden (tai negatiivisten tarttujakutomakoneiden) markkinoilla. 5. Neuvoa-antava komitea on samaa mieltä komission kanssa siitä, että ilmoitettu keskittymä ei luo määräävää asemaa loimenvartijoiden markkinoilla. 6. Neuvoa-antava komitea on samaa mieltä komission kanssa siitä, että ehdotetut korjaustoimenpiteet riittävät säilyttämään tai palauttamaan tehokkaan kilpailun sulautuma-asetuksen 22 artiklan 5 kohdan mukaisesti asian käsittelyn komissiolle siirtäneiden jäsenvaltioiden alueella. 7. Neuvoa-antava komitea on samaa mieltä komission kanssa siitä, että ilmoitettu keskittymä, sellaisena kuin se on sitoumuksilla muutettuna, ei luo määräävää asemaa tai vahvista sitä edellä tarkastelluilla markkinoilla. 8. Neuvoa-antava komitea kehottaa komissiota ottamaan huomioon kaikki keskustelussa esille otetut seikat. 9. Neuvoa-antava komitea suosittelee tämän lausunnon julkaisemista Euroopan unionin virallinen lehti.
Keskittymiä käsittelevän neuvoa-antavan komitean 110. kokouksessaan 14. kesäkuuta 2002 antama lausunto asiaan COMP/M.2650 - Haniel/Cementbouw/JV (CVK) liittyvästä päätösluonnoksesta (ETA:n kannalta merkityksellinen teksti)



Virallinen lehti nro C 261 , 30/10/2003 s. 0003 - 0003



Keskittymiä käsittelevän neuvoa-antavan komitean 110. kokouksessaan 14. kesäkuuta 2002 antama lausunto asiaan COMP/M.2650 - Haniel/Cementbouw/JV (CVK) liittyvästä päätösluonnoksesta (2003/C 261/03) (ETA:n kannalta merkityksellinen teksti) 1. Neuvoa-antavan komitean enemmistö on samaa mieltä siitä, että ilmoitettu toimenpide muodostaa sulautuma-asetuksen 3 artiklan 1 kohdan b alakohdassa tarkoitetun keskittymän ja että sillä on sulautuma-asetuksen 1 artiklan 2 kohdassa määritelty yhteisönlaajuinen ulottuvuus. Vähemmistö pidättäytyy ottamasta kantaa. 2. Neuvoa-antava komitea on komission kanssa samaa mieltä siitä, että merkitykselliset tuotemarkkinat ovat "kantavien seinien rakennusmateriaalien" markkinat. 3. Neuvoa-antava komitea on komission kanssa samaa mieltä siitä, että merkitykselliset maantieteelliset markkinat ovat Alankomaiden kansalliset markkinat. 4. Neuvoa-antavan komitean enemmistö on komission kanssa samaa mieltä siitä, että Haniel ja Cementbouw saivat CVK:n määräysvaltaansa 9. elokuuta 1999 toteutetulla liiketoimella ja että tämä liiketoimi johti markkinarakenteen muuttumiseen. Vähemmistö pidättäytyy ottamasta kantaa. 5. Neuvoa-antavan komitean enemmistö on komission kanssa samaa mieltä siitä, että CVK:lla on määräävä asema merkityksellisillä markkinoilla ja että CVK on toiminut kilpailijoistaan, asiakkaistaan ja kuluttajista riippumattomasti yrityskaupan jälkeen. Vähemmistö pidättäytyy ottamasta kantaa. 6. Neuvoa-antavan komitean enemmistö on komission kanssa samaa mieltä siitä, että osapuolten ehdottamat sitoumukset riittävät poistamaan komission havaitsemat kilpailuongelmat. Vähemmistö pidättäytyy ottamasta kantaa. 7. Neuvoa-antavan komitean enemmistö on näin ollen samaa mieltä siitä, että toimenpide olisi julistettava yhteismarkkinoille ja ETA-sopimuksen toimintaan soveltuvaksi. Vähemmistö pidättäytyy ottamasta kantaa. 8. Neuvoa-antava komitea pyytää komissiota ottamaan huomioon kaikki keskustelun aikana esille otetut seikat ja erityisesti vähemmistön kysymyksestä 5 esittämät huomautukset. Se suosittelee lausuntonsa julkaisemista Euroopan unionin virallisessa lehdessä.
Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Gaz de Gardanne) koskevasta hakemuksesta) (ETA:n kannalta merkityksellinen teksti)



Virallinen lehti nro C 248 , 16/10/2003 s. 0004 - 0004



Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annetun Euroopan parlamentin ja neuvoston direktiivin 94/22/EY(1) mukainen Ranskan hallituksen tiedonanto (Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Gaz de Gardanne) koskevasta hakemuksesta) (2003/C 248/04) (ETA:n kannalta merkityksellinen teksti) Heritage Petroleum plc, jonka päätoimipaikan osoite on 15 Bloomsbury Square, London, WC1A 2LS (Yhdistynyt kuningaskunta), on hakenut 26. heinäkuuta 2002 päivätyllä hakemuksella, jota on täydennetty ja korjattu 8. huhtikuuta 2003, nestemäisten ja kaasumaisten hiilivetyjen etsintään oikeuttavaa yksinomaista lupaa (ns. Permis de Gaz de Gardanne) viideksi vuodeksi pinta-alaltaan 730 km2:n alueella, joka sijaitsee Bouches du Rhônen ja Varin departementien alueella. Lupa koskee aluetta, jonka rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri: >TAULUKON PAIKKA> Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta sen menettelyn mukaisesti, josta on ilmoitettu 30. joulukuuta 1994 Euroopan yhteisöjen virallisessa lehdessä C 374 (s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta on säädetty etsimisluvista 19. huhtikuuta 1995 annetussa asetuksessa 95-427 (Journal officiel de la République française, 22.4.1995). Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13 (puhelin (33) 144 97 02 30, faksi (33) 144 97 05 70). (1) EYVL L 164, 30.6.1994, s. 3.
Keskittymiä käsittelevän neuvoa-antavan komitean 106. kokouksessaan 6. helmikuuta 2002 antama lausunto asiaan COMP/M.2495 - Haniel/Fels - liittyvästä päätösluonnoksesta (ETA:n kannalta merkityksellinen teksti)



Virallinen lehti nro C 097 , 24/04/2003 s. 0009 - 0009



Keskittymiä käsittelevän neuvoa-antavan komitean 106. kokouksessaan 6. helmikuuta 2002 antama lausunto asiaan COMP/M.2495 - Haniel/Fels - liittyvästä päätösluonnoksesta (2003/C 97/07) (ETA:n kannalta merkityksellinen teksti) 1. Neuvoa-antava komitea on samaa mieltä komission kanssa siitä, että ilmoitettu toimenpide muodostaa sulautuma-asetuksen 3 artiklan 1 kohdan b alakohdassa tarkoitetun keskittymän ja että sillä on sulautuma-asetuksen 1 artiklan 2 hohdassa määritelty yhteisönlaajuinen ulottuvuus. 2. Neuvoa-antavan komitean enemmistö yhtyy komission määritelmään, jonka mukaan merkitykselliset tuotemarkkinat ovat kantavien seinien rakennusmateriaalimarkkinat ja muiden kuin kantavien seinien rakennusmateriaalimarkkinat. Vähemmistö ei ota kantaa asiaan. 3. Neuvoa-antava komitea yhtyy päätösluonnoksessa olevaan komission määritelmään merkityksellisistä maantieteellisistä markkinoista. 4. Neuvoa-antavan komitean enemmistö on samaa mieltä komission kanssa siitä, että Haniel käytää määräysvaltaa Coöperatieve Verkoop- en Produktievereniging van Kalkzandsteenproducenten -osuuskunnassa (CVK-osuuskunta). Vähemmistö on eri mieltä. 5. Neuvoa-antavan komitean enemmistö on samaa mieltä komission kanssa siitä, että Hanielilla on määräävä asema kantavien seinien rakennusmateriaalimarkkinoilla Alankomaissa. Vähemmistö on eri mieltä. 6. Neuvoa-antavan komitean enemmistö on samaa mieltä komission kanssa siitä, että Hanielin määräävä asema kantavien seinien rakennusmateriaalimarkkinoilla ei vahvistu ja että määräävää asemaa ei synny muiden kuin kantavien seinien rekennusmateriaalimarkkinoille. Vähemmistö on eri mieltä. 7. Neuvoa-antava komitea on samaa mieltä siitä, että toimenpide olisi julistettava yhteismarkkinoille ja ETA-sopimuksen toimintaan soveltuvaksi. 8. Neuvoa-antava komitea pyytää komissiota ottamaan huomioon muut keskustelussa esille tuodut seikat ja suosittelee lausuntonsa julkaisemista Euroopan unionin virallisessa lehdessä.
Keskittymiä käsittelevän neuvoa-antavan komitean 103. kokouksessaan 9. marraskuuta 2001 antama lausunto asiaan COMP/M.2498 - UPM-Kymmene/Haindl, ja asiaan COMP/M.2499 - Norske Skog/Parenco/Walsum - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 206 , 30/08/2002 s. 0009 - 0009



Keskittymiä käsittelevän neuvoa-antavan komitean 103. kokouksessaan 9. marraskuuta 2001 antama lausunto asiaan COMP/M.2498 - UPM-Kymmene/Haindl, ja asiaan COMP/M.2499 - Norske Skog/Parenco/Walsum - liittyvästä alustavasta päätösluonnoksesta (2002/C 206/08) (ETA:n kannalta merkityksellinen teksti) 1. Neuvoa-antava komitea on samaa mieltä komission kanssa siitä, että ilmoitetut keskittymät ovat sulautuma-asetuksen 1 artiklassa ja 3 artiklan 1 kohdassa ja ETA-sopimuksen 57 artiklassa tarkoitettuja keskittymiä. 2. Neuvoa-antava komitea on samaa mieltä komission kanssa siitä, että sanomalehtipaperille on yhdet tuotemarkkinat. 3. Neuvoa-antava komitea on samaa mieltä komission kanssa siitä, että puupitoiselle aikakauslehtipaperille - eli superkalanteroidulle paperille (SC), päällystetyille mekaanisille rullille (CMR), joihin kuuluvat LWC, MWC ja HWC, ja konekiillotetulle, päällystetylle paperille (MFC) - on tuotemarkkinat. 4. Neuvoa-antava komitea on samaa mieltä komission kanssa siitä, että puuvapaalle aikakauslehtipaperille (WFC) on tuotemarkkinat. 5. Neuvoa-antava komitea on samaa mieltä komission kanssa siitä, että puuvapaa aikakauslehtipaperi ja puupitoinen aikakauslehtipaperi muodostavat kahdet erilliset merkitykselliset tuotemarkkinat. 6. Neuvoa-antava komitea on samaa mieltä komission kanssa siitä, että sanomalehtipaperin merkitykselliset maantieteelliset markkinat eivät ole ETA:a ja Sveitsiä laajemmat. 7. Neuvoa-antava komitea on samaa mieltä komission kanssa siitä, että aikakauslehtipaperin merkitykselliset maantieteelliset markkinat eivät ole ETA:n laajuiset. 8. Neuvoa-antavan komitean enemmistö on samaa mieltä komission kanssa siitä, että ilmoitetut keskittymät eivät todennäköisesti johda yhteisen määräävän markkina-aseman syntymiseen sanomalehtipaperin markkinoilla. Vähemmistö on eri mieltä. 9. Neuvoa-antavan komitean enemmistö on samaa mieltä komission kanssa siitä, että ilmoitetut keskittymät eivät todennäköisesti johda yhteisen määräävän markkina-aseman syntymiseen puupitoisen aikakauslehtipaperin markkinoilla. Vähemmistö on eri mieltä. 10. Neuvoa-antavan komitean enemmistö on samaa mieltä komission kanssa sitä, että ilmoitetut keskittymät olisi julistettava yhteismarkkinoille ja ETA-sopimuksen toimintaan soveltuviksi. Vähemmistö on eri mieltä. 11. Neuvoa-antava komitea pyytää komissiota ottamaan huomioon kaikki kokouksessa esille tuodut seikat. 12. Neuvoa-antava komitea suosittelee tämän lausunnon julkaisemista Euroopan yhteisöjen virallisessa lehdessä.